Get Rich or Die Tryin' (album)
Get Rich or Die Tryin' ni albamu ya kwanza ya kibiashara ya msanii/rapa kutoka mjini New York City, 50 Cent. Albamu ilitolewa kupitia studio za Interscope Records. Albamu ilitakiwa itoke mnamo tar. 11 Februari 2003, lakini kwa kufuatia kuvuja kwake na kuibiwa sana kwenye mtandao wa Internet, albamu ikabidi itolewe wiki moja kabla mnamo tar. 4 Februari 2003. Albamu ilitayarishwa na Eminem na Dr. Dre. Single za kutoka katika albamu hii ni pamoja na "In Da Club", "21 Questions", "P.I.M.P.", na "If I Can't".
Greatest Hits (2Pac)
Greatest Hits ni tole la diski pamoja la albamu za vibao vikali vya rapa marehemu 2Pac, ilitolewa na Death Row Records mnamo mwaka wa 1998. Albamu hii haipo katika mfululizo wa matoleo ya albamu za muziki wa 2Pac; vibao 21 maarufu, baadhi zilihaririwa kwa sababu za kisheria, ikiwa imeongozana na nyimbo nyingine nne ambazo awali hazikutolewa: "God Bless the Dead", "Unconditional Love", "Troublesome '96", na "Changes" ambayo baadaye imekuja kuwa moja kati ya nyimbo za 2Pac zenye-kujulikana sana na sana. Albamu ilitunukiwa 9x Platinum. Baadhi ya nyimbo ni maremixi ambayo awali hayakutolewa na matoleo ya tepu.